દરમિયાનમાં બાજુના ડરણ ગામની સીમમાંથી પસાર થતી કેનાલમાંથી એક યુવતીની લાશ મળી આવતાં પોલીસે તાત્કાલિક ઘટનાસ્થળે પહોંચી જઇ સઘન તપાસ શરૂ કરી હતી અને ગુમ થયેલ યુવતીનાં પરિવારજનોને બોલાવતાં પરિવારજનોએ કપડાં પરથી દક્ષાને ઓળખી બતાવી હતી. દક્ષાનો મૃતદેહ અર્ધનગ્ન હાલતમાં હોઇ પોલીસ પણ ચોંકી ઊઠી હતી. કોઇ અજાણ્યા હત્યારાઓએ તેની હત્યા કરી લાશને કેનાલમાં ફેંકી દીધી હોવાનું પોલીસ માની રહી છે. પોલીસે ખૂનનો ગુનો દાખલ કરી આરોપીઓને પકડી પાડવા સઘન તજવીજ હાથ ધરી છે.